પણ લોકશાહીની આ સ્વાંતત્ર્યની મર્યાદા પણ એ જ છે. છૂટ મળવાથી, વ્યક્તિ પછી ‘ગમે તે’ વિચારવા લાગે છે. પોતાના વિચાર કે અભિપ્રાયને મહાન માની લે છે. તેને પાકો થયા પહેલાં જ તેની અભિવ્યક્તિ પણ કરી નાખે છે. અભિવ્યક્તિ અયોગ્ય નથી, પણ વિચારશીલતા વિનાની અભિવ્યક્તિ મુશ્કેલી ઊભી કરે છે. એમાં અધકચરા, ડહાપણા વિનાના અભિપ્રાયો જાહેર થાય છે જે વાતાવરણને ડહોળી નાખે છે. વ્યક્તિ પોતે, સ્વાતંત્ર્યના તોરમાં , ગૂંચવાઈ જાય છે. આ મિત્રની સ્થિતિ આવી જ કંઈક હતી.